শেরেবাংলা কৃষি বিশ্ববিদ্যালয়

শেরেবাংলা কৃষি বিশ্ববিদ্যালয় (সংক্ষেপে: শেকৃবি) বাংলাদেশ ও দক্ষিণ এশিয়ার প্রাচীনতম কৃষি শিক্ষা এবং গবেষণা প্রতিষ্ঠান। শিক্ষাপ্রতিষ্ঠানটি রাজধানী ঢাকার শেরে বাংলা নগরে অবস্থিত। ১৯৩৮ সালে “দি বেঙ্গল এগ্রিকালচারাল ইনস্টিটিউট” নামে প্রতিষ্ঠিত কৃষি শিক্ষাপ্রতিষ্ঠানটি ২০০১ সালে সরকারি বিশ্ববিদ্যালয়ে উন্নীত হয়। উচ্চতর কৃষি শিক্ষার বিস্তারের মাধ্যমে দেশে কৃষি উন্নয়নের গুরুদায়িত্ব বহনে সক্ষম তাত্ত্বিক ও ব্যবহারিক জ্ঞানসম্পন্ন দক্ষ কৃষিবিদ এবং কৃষিবিজ্ঞানী তৈরি করাই এই বিশ্ববিদ্যালয়ের অন্যতম প্রধান লক্ষ্য; পাশাপাশি কৃষি গবেষণার যথাযথ প্রচার ও প্রসার করার জন্য এই বিশ্ববিদ্যালয় বিশেষ অবদান রেখে চলেছে। শেরেবাংলা কৃষি বিশ্ববিদ্যালয় ১১ ডিসেম্বর ১৯৩৮ সালে “দি বেঙ্গল এগ্রিকালচারাল ইনস্টিটিউট” নামে প্রতিষ্ঠিত হয়। তৎকালীন অবিভক্ত বাংলার মুখ্যমন্ত্রী শেরেবাংলা আবুল কাশেম ফজলুল হক এটি প্রতিষ্ঠা করেন। প্রতিষ্ঠানটি এই অঞ্চলের প্রথম কৃষি শিক্ষা এবং গবেষণা প্রতিষ্ঠান। ১৯৪৭ সালে এটি “পূর্ব পাকিস্তান এগ্রিকালচারাল ইনস্টিটিউট” নামধারণ করে। ১৯৭১ সালে বাংলাদেশ স্বাধীন হওয়ার পর এর নাম “বাংলাদেশ কৃষি ইনস্টিটিউট”-এ পরিবর্তন করা হয়। ১৯৩৮ সালে প্রতিষ্ঠার পর থেকে এটি ঢাকা বিশ্ববিদ্যালয়ের কৃষি অনুষদ হিসেবে অন্তর্ভুক্ত ছিল। ১৯৬১ সালে বাংলাদেশ কৃষি বিশ্ববিদ্যালয় প্রতিষ্ঠার পর ১৯৬৪ সালে এই প্রতিষ্ঠানের একাডেমিক কার্যক্রম বাকৃবি-তে স্থানান্তরিত হয়। ১৫ জুলাই ২০০১ সালে এই প্রতিষ্ঠানকে ইনস্টিটিউট থেকে শেরেবাংলা কৃষি বিশ্ববিদ্যালয়ে রূপান্তরিত করা হয়। শেরেবাংলা কৃষি বিশ্ববিদ্যালয় বাংলাদেশের ১৭তম সরকারি বিশ্ববিদ্যালয়। ২০০১ সালের জুলাইতে “শেরেবাংলা কৃষি বিশ্ববিদ্যালয় আইন, ২০০১” বাংলাদেশের জাতীয় সংসদে পাস হয়। ২০০১ সালের ১৫ জুলাই তৎকালীন প্রধানমন্ত্রী শেখ হাসিনা এই বিশ্ববিদ্যালয়ের ভিত্তিপ্রস্তর স্থাপন করেন এবং অধ্যাপক মোঃ শাদত উল্লাহকে প্রথম উপাচার্য হিসেবে নিয়োগ করে বিশ্ববিদ্যালয়ের কার্যক্রমের উদ্বোধন করেন। শেকৃবি একটি অনুষদ নিয়ে বিশ্ববিদ্যালয় হিসেবে যাত্রা শুরু করে। ২০০৯ সালের ২২ জুনে রাষ্ট্রপতিকে আচার্য হিসেবে নিয়োগের জন্য সংসদে একটি বিল পেশ করা হয়। অন্যান্য অনুষদ যথা- কৃষিব্যবসা ও ব্যবস্থাপনা, এনিম্যাল সাইন্স ও ভেটেরিনারি মেডিসিন ও ফিসারিজ, একোয়াকালচার ও মেরিন সাইন্স অনুষদ যথাক্রমে ২০০৬, ২০১১ ও ২০১৭ সালে চালু করা হয়। এই বিশ্ববিদ্যালয় থেকে এই পর্যন্ত প্রায় ৫,৭০০ জন স্নাতক এবং ৬০০ জন স্নাতকোত্তর লাভ করেছে। শেরেবাংলা কৃষি বিশ্ববিদ্যালয় বাংলাদেশের রাজধানী ঢাকার শেরে বাংলা নগরে অবস্থিত। শেকৃবি ক্যাম্পাস সবুজের সমারোহে ভরা, নির্মল বাতাস, নানা রঙের ফুল-পাখি-গাছপালায় পরিপূর্ণ। ঢাকার প্রকৃতিপ্রেমীরা এখানে বেড়াতে আসেন। এখানে সবুজ গাছ-গাছালির ফাঁকে ফাঁকেই অবস্থিত একাডেমিক ভবন, প্রশাসনিক ভবন, কেন্দ্রীয় গ্রন্থাগার, কেন্দ্রীয় গবেষণাগার, আবাসিক ভবন, মসজিদ, মন্দির, ক্যাফেটারিয়া ও অন্যান্য ভবন। এখানে আছে অনেকগুলো ফসলি ও গবেষণার জমি, ফুল, ফল ও ঔষধি বৃক্ষের বাগান, বটতলা, কাশবন, মেঠো পথ, কয়েকটি পুকুর, বিশালাকার খেলার মাঠ ইত্যাদি। এই বিশ্ববিদ্যালয়ে তিনটি কোর্স চালু রয়েছে- স্নাতক (সম্মান), স্নাতকোত্তর ও ডক্টরেট। এখানে প্রায় ৩০৩ জন শিক্ষক শিক্ষাদান করছেন। এই বিশ্ববিদ্যালয়ে চারটি অনুষদ, ৩৫ টি বিভাগ রয়েছে। বাংলাদেশের প্রথম ডিজিটাল বিশ্ববিদ্যালয় শেরেবাংলা কৃষি বিশ্ববিদ্যালয়। প্রতিটি শ্রেণীকক্ষে কেন্দ্রীয়ভাবে সুসংহত মাল্টিমিডিয়া সুবিধা রয়েছে। বাংলাদেশের একমাত্র ভার্চুয়াল ক্লাশরুম রয়েছে এই বিশ্ববিদ্যালয়ে। এখানে বসে ছাত্ররা বিশ্বের যে কোনো বিশ্ববিদ্যালয়ের (ভার্চুয়াল সুবিধাযুক্ত) যে কোন শিক্ষকের ক্লাশে অংশ নিতে পারবে এবং অন্য বিশ্ববিদ্যালয়ের ছাত্ররাও এই বিশ্ববিদ্যালয়ের শিক্ষকগণের লেকচার শুনতে পাবে। এই বিশ্ববিদ্যালয়ে সাউরেসের অর্থায়নের পাশাপাশি ইউজিসি, বিএআরসি, এফও, ইউনেস্কো ও হেকেপসহ অনেক প্রকল্পে কাজ চলছে। শেরেবাংলা কৃষি বিশ্ববিদ্যালয়ের নেতৃত্বে অন্যান্য কৃষি বিশ্ববিদ্যালয়গুলোকে সাথে নিয়ে শেকৃবি গড়ে তুলেছে কৃষি থিসিস এবং জার্নালের সর্ববৃহৎ ডিজিটাল আর্কাইভ ওয়েব্যাক মেশিনে আর্কাইভকৃত ২৫ ডিসেম্বর ২০১২ তারিখে। বর্তমানে বিশ্ববিদ্যালয়টির ৪ টি অনুষদের অধিনে ৩১টি বিভাগ রয়েছে। কৃষি অনুষদ কৃষিব্যবসা ব্যবস্থাপনা অনুষদ পশুপালন ও চিকিৎসা অনুষদ মৎস্য, অ্যাকুয়াকালচার ও সামুদ্রিক বিজ্ঞান অনুষদ ইনস্টিটিউট অফ সীড টেকনোলজি কৃষিতত্ত্ব বিভাগ উদ্যানতত্ত্ব বিভাগ মৃত্তিকা বিজ্ঞান বিভাগ কৃষি উদ্ভিদবিজ্ঞান বিভাগ কৃষি সম্প্রসারণ এবং তথ্যপদ্ধতি বিভাগ কীটতত্ত্ব বিভাগ কৌলিতত্ত্ব ও উদ্ভিদ প্রজনন বিভাগ উদ্ভিদ রোগতত্ত্ব বিভাগ প্রাণরসায়ন বিভাগ কৃষি রসায়ন বিভাগ কৃষি বনায়ন এবং পরিবেশবিজ্ঞান বিভাগ মাৎস্যবিজ্ঞান বিভাগ কৃষি প্রকৌশল বিভাগ জৈব প্রযুক্তি বিভাগ ভাষা বিভাগ বীজ প্রযুক্তি বিভাগ কৃষিব্যবসা ও বিপণন বিভাগ অর্থনীতি ও ব্যবস্থাপনা বিভাগ দারিদ্র্য ও উন্নয়ন গবেষণা বিভাগ কৃষি অর্থনীতি বিভাগ কৃষি পরিসংখ্যান বিভাগ পশু উৎপাদন ও ব্যবস্থাপনা বিভাগ পশু পুষ্টি, কৌলিতত্ত্ব ও প্রজনন বিভাগ শারীরস্থান কোষতত্ত্ব ও শারীরবিদ্যা ডেইরি সায়েন্স বিভাগ মেডিসিন ও পাবলিক হেলথ বিভাগ মাইক্রোবায়োলজি ও প্যারা সাইটোলজি রোগতত্ত্ব বিভাগ ফারমাকোলজি ও টক্সিকোলজি পোলট্রি বিজ্ঞান বিভাগ সার্জারি ও থেরিওজেনলজি একাডেমিক ভবনের পশ্চিম ব্লক একসময় কেন্দ্রীয় গ্রন্থাগার হিসেবে ব্যবহৃত হত। বর্তমানে প্রশাসনিক ভবনের ঠিক পূর্ব পাশে ছয়তলা বিশিষ্ট স্বয়ংসম্পূর্ণ গ্রন্থাগার স্থাপন করা হয়েছে। সম্পূর্ণ স্বয়ংক্রিয় এবং আরএফআইডি টেকনোলজি সমৃদ্ধ এই গ্রন্থাগারে রয়েছে ৪০,০০০ এরও বেশি দেশি বিদেশি বই, বিভিন্ন জাতীয় ও আন্তর্জাতিক জার্নাল ও ম্যাগাজিনের এক বিশাল সংগ্রহশালা। এছাড়াও এই গ্রন্থাগারের জন্য একটি অ্যাপ SAUL ওয়েব্যাক মেশিনে আর্কাইভকৃত ২৪ জুলাই ২০১৮ তারিখে ডেভেলপ করা হয়েছে যার মাধ্যমে যখন তখন যেখানে সেখানে বসে দরকারি বই পড়া ও তথ্য সংগ্রহ করা যাবে। গ্রন্থাগারে সংরক্ষিত শেকৃবি সহ অন্যান্য কৃষি বিশ্ববিদ্যালয়ের জার্নাল ও থিসিস পেপারের জন্য একটি ডিজিটাল আর্কাইভ তৈরি করা হয়েছে (ইউজিসি ও হেকেপ এর সহায়তায়)। [ দেখুন http://www.saulibrary.edu.bd/] শেরেবাংলা কৃষি বিশ্ববিদ্যালয়ের শিক্ষক, গবেষক ও ছাত্ররা শেরেবাংলা কৃষি বিশ্ববিদ্যালয় রিসার্চ সিস্টেম (সাউরেস) এবং কেন্দ্রীয় গবেষণাগারের মাধ্যমে গবেষণা করে নতুন নতুন প্রযুক্তি আবিষ্কার করে যাচ্ছেন। উদ্ভাবিত প্রযুক্তির মধ্যে সাউ সরিষা-১, সাউ সরিষা-২, সাউ সরিষা-৩, বাংলাদেশের আবহাওয়ায় আলুবীজ ও পেঁয়াজ বীজ উৎপাদনে সফলতা, পমেটো, জামারুসান মূলা, বাংলাদেশের আবহাওয়ায় বিভিন্ন বিদেশী ফুলের উৎপাদন সফলতা উল্লেখযোগ্য। এছাড়া এই বিশ্ববিদ্যালয়ের একজন কৃতি শিক্ষক কর্তৃক উদ্ভাবিত ৮-১০ টি ধানের জাত প্রকাশের অপেক্ষায় আছে। অধ্যাপক ড. মোঃ শহীদুর রশীদ ভূঁইয়া দেশের উচ্চ ফলনশীল সাউ সরিষা-১, সাউ সরিষা-২ ও সাউ সরিষা-৩ উদ্ভাবন করেন। অনেক শিক্ষক পেঁয়াজ, বিভিন্ন ফুল, ফল, বাসমতি ধান, মুলা নিয়ে গবেষণা করছেন। ড. একরামুল হকের উদ্যোগে ও বিশ্ববিদ্যালয়ের অর্থায়নে গড়ে উঠেছে আধুনিক টিস্যু কালচার ল্যাব। ড. এ. এফ. এম. জামাল উদ্দিন কাজ করছেন ফুল নিয়ে। তিনি দেশে প্রথম ল্যাসেনথিরাস গাছের ফুল ফুটান। তারই নেতৃত্বে বিশ্ববিদ্যালয়ের উদ্যানতত্ত্ব খামারে গোলাপ বাগানে নানা প্রজাতির লাল, হলুদ, সাদা, গোলাপী, পার্পল, কালো ও সবুজ রঙের প্রায় অর্ধশতাধিক গোলাপের উপর গবেষণা করা হয়। এসব প্রজাতির মধ্যে রয়েছে রেড বেবি, সুইট লাভ, পিংক স্মাইল, মিনি মনি, মিসিং লাভ, গ্লোমি সাম, চারমিং লেডি, লেমন স্টার, ড্রিম বাংলা, তাজমহল, প্রিনটেড মোম, গ্রেজি লাভ বাই কালার, ইয়োলো স্টার, স্লিপি মোম, পেইন ব্লু, বিজয় ৭১, সাউ কিং। এছাড়া তিনি জাহাঙ্গীরনগর বিশ্ববিদ্যালয়ের সাথে যৌথভাবে ফসলের উপর আর্সেনিকের প্রভাব হ্রাসের উপর গবেষণা করছেন। উদ্যানতত্ত্ব খামারে গড়ে উঠেছে জার্মপাজম সেন্টার, জার্মপাজম কেন্দ্রটিতে দেশী-বিদেশী বিভিন্ন জাতের ফল, ফুল ও ক্যাকটার্সের সমন্বয় সাধন করা হয়েছে এবং বিভিন্ন ফুল, ফল, অর্কিড ও মসলার চারা সংগ্রহের কার্যক্রম চলছে। এই সেন্টারে বিদ্যমান বিভিন্ন জাত একটি উন্নত মানের নার্সারি তৈরির উপকরণ সরবরাহ করবে এবং এটা হবে দেশী বিদেশী ও বিরল প্রজাতির উদ্যান ফসলের আধার। শেকৃবি বহিরাঙ্গন বিভাগ কৃষি প্রযুক্তি কৃষকদের দোরগোড়ায় পৌঁছে দিচ্ছে। এনজিওর মাধ্যমে সিরাজগঞ্জের প্রত্যন্ত এলাকার কৃষকদের মাঝে হাঁস-মুরগি পালন এবং ধান ও সরিষার আধুনিক চাষাবাদের ওপর ট্রেনিং কার্যক্রম চালাচ্ছে। তাছাড়া মানিকগঞ্জের ঘিওর, শিবালয়, দৌলতপুর, সাটুরিয়ায় কৃষকদের প্রশিক্ষণ দিচ্ছে। ২০০৪ ও ২০০৯ সালে বন্যায় ক্ষতিগ্রস্তদের হাতে আমন ধানের চারা ও সবজির বীজ পৌঁছে দিয়েছে বহিরাঙ্গন বিভাগ। এই বিশ্ববিদ্যালয়ের মেডিসিন এন্ড পাবলিক হেলথ বিভাগের কৃতি শিক্ষক ও গবেষক ড. কে. বি. এম. সাইফুল ইসলাম প্রানি চিকিৎসা, শিক্ষা ও গবেষণায় বিশেষ অবদানের স্বীকৃতিস্বরূপ এ পর্যন্ত ২০ (বিশ) টিরও অধিক পূরস্কার, স্বীকৃতি ও বৃত্তি অর্জন করার বিরল গৌরব অর্জন করেছেন যার মধ্যে ১৬ (ষোল) টিই আর্ন্তজাতিক। ড. কে. বি. এম. সাইফুল ইসলামের সিকোয়েন্স করা ৮২৫টি জিন সিকোয়েন্স রাইবোসোমাল ডেটাবেজ প্রজেক্ট (আরডিপি) এর জিন ব্যাংকে সংরক্ষিত আছে। বর্তমানে তিনি মোরগ-মুরগী থেকে প্রোবায়োটিক বা উপকারী অনুজীব সনাক্তকরণ এবং তাদের বানিজ্যিক ব্যবহারের লক্ষ্যে কাজ করে যাচ্ছেন। এ প্রতিষ্ঠানের ছাত্র এ এস এম কামাল উদ্দিন দেশের আনাচে-কানাচে ছড়িয়ে দিয়েছেন অমৃত কলার চাষ। তিনি পেঁপে ও আনারসের লাগসই চাষের প্রযুক্তি উদ্ভাবন করেন। ড. নূর মোহাম্মদ মিয়া ও ড. ছিদ্দিক আলীসহ অনেক কৃষিবিদ উচ্চ ফলনশীল ধান বি.আর-৩, বি আর-৪, বিআর-১০, বি আর-১১, বি আর-১৪, বি.আর-১৯, বি.আর-২৩ জাত আবিষ্কার করে শুধু নিজ দেশে নয় প্রতিবেশী ভারত, নেপাল, মিয়ানমার, ভিয়েতনাম, পশ্চিম আফ্রিকায় স্বীকৃতি পেয়েছেন। কাজী পেয়রার জনক ড. কাজী এম বদরুদ্দোজা এ বিশ্ববিদ্যালয়েরই ছাত্র । ড. কাজী এম বদরুদ্দোজা এবং ড.এস.এম জামান নামে দুজন কৃষি বিজ্ঞানী বাংলাদেশ সরকারের ‘সায়েন্টিস্ট এ্যামিরিটস’ পদে ভূষিত হয়েছিলেন। তাছাড়া জাতীয় ও আন্তর্জাতিক ক্ষেত্রে কৃষিতে অবদান রাখার জন্য এ প্রতিষ্ঠানের অনেক গ্রাজুয়েট স্বাধীনতা পুরস্কার, রাষ্ট্রপতি পুরস্কার, বিজ্ঞান একাডেমিক স্বর্ণপদক ও শেরেবাংলা পদকসহ বিভিন্ন ধরনের পদক লাভ করেন। ইনস্টিটিউট থাকাকালীন এই শিক্ষাপ্রতিষ্ঠানে শিক্ষার পাশাপাশি পেয়ারা ও কলার প্রজনন, জাত নির্বাচন, ছত্রাক ও কৃমিজনিত রোগ বিষয়ে গবেষণা, পানের জাত নির্বাচন, শিম জাতীয় সবজি-ফসল, ডাল ফসল, ধান, গমসহ প্রভৃতি ফসলের ওপর গবেষণা হতো। শেরেবাংলা কৃষি বিশ্ববিদ্যালয় রিসার্চ সিস্টেম (সাউরেস) ওয়াজেদ মিয়া গবেষণা কেন্দ্র কৃষি গবেষণা কাজে আবহাওয়া সম্পর্কিত প্রয়োজনীয় তথ্যের জন্য একটি মিনি আবহাওয়া স্টেশন রয়েছে। SAU বার্তা জার্নাল অব শেরেবাংলা এগ্রিকালচারাল ইউনিভার্সিটি শেরেবাংলা কৃষি বিশ্ববিদ্যালয়ে ছাত্রদের জন্য চারটি এবং ছাত্রীদের জন্য তিনটি হল রয়েছে। প্রতিটি হল পরিচালনার দায়িত্বে আছেন একজন প্রভোস্ট এবং একাধিক সহকারী প্রভোস্ট। শেরেবাংলা হল (প্রভোস্ট- সহযোগী অধ্যাপক শাহ জহির রায়হান ) নবাব সিরাজ-উদ-দৌলা হল (প্রভোস্ট- অধ্যাপক ড. সিরাজুল ইসলাম খান) কবি কাজী নজরুল ইসলাম হল (প্রভোস্ট- অধ্যাপক ড. কামাল উদ্দিন আহমেদ) বিজয় ২৪ হল (প্রভোস্ট- সহযোগী অধ্যাপক ড. আনিসুর রহমান) বেগম ফজিলাতুন্নেসা মুজিব হল (প্রভোস্ট- অধ্যাপক নুরজাহান বেগম) কৃষকরত্ন শেখ হাসিনা হল (প্রভোস্ট- অধ্যাপক ড. পরিমল কান্তি বিশ্বাস) শেখ সায়রা খাতুন হল ২০২০-২১ শিক্ষাবর্ষে কৃষি বিশ্ববিদ্যালয়গুলোয় দ্বিতীয়বারের মত গুচ্ছ পদ্ধতিতে ভর্তি পরীক্ষা অনুষ্ঠিত হয়। এসএসসি/সমমান ও এইচএসসি/সমমান এর বিজ্ঞান বিভাগ থেকে কমপক্ষে জিপিএ ৩.৫০ সহ সর্বমোট জিপিএ ৮.০০ থাকাদের মধ্য থেকে মোট আসনসংখ্যার ১০ গুণ শিক্ষার্থীকে ভর্তি পরীক্ষায় অংশগ্রহণের সুযোগ দেয়া হয়। সর্বমোট আসনসংখ্যা = ৬২০, কৃষি অনুষদ = ৩৫০, কৃষিব্যবসা ব্যবস্থাপনা অনুষদ=১২০, প্রাণী বিজ্ঞান এবং ভেটেরিনারি মেডিসিন অনুষদ=১০০, মৎস্য, অ্যাকুয়াকালচার অনুষদ=৫০ লেভেল-১, সেমিস্টার-১ এ ফাইনাল পরীক্ষার পূর্বে যদি কোন ছাত্রের ৭০% ক্লাশ উপস্থিতি না থাকে তবে তার ভর্তি বাতিল বলে গণ্য হবে। শেরেবাংলা কৃষি বিশ্ববিদ্যালয়ে প্রতি বছর ২ বার (জানুয়ারী-জুন এবং জুলাই-ডিসেম্বর সেমিস্টারে) মাস্টার্স এবং পিএইচডি কোর্সে ভর্তি করানো হয়। যে কোনো বিশ্ববিদ্যালয়ের (কৃষি সম্পর্কিত) ছাত্ররা এই দুটি কোর্সে ভর্তি হতে পারবেন। মাস্টার্সে সিজিপিএ ৩.৯০ অর্জনকারীরা সরাসরি পিএইচডি কোর্সে ভর্তি হতে পারবেন। প্রশাসনিক ভবন-1 তিনটি অনুষদ ভবন কেন্দ্রীয় গ্রন্থাগার কেন্দ্রীয় গবেষণাগার মিলনায়তন একাধিক সেমিনার কক্ষ ছাত্রছাত্রীদের পাঁচটি আবাসিক হল ( ছাত্রদের ৩ টি এবং ছাত্রীদের ২ টি) পোল্ট্রি ফার্ম গোশালা মেশিনারি ফার্ম গবেষণা প্লট নিজস্ব বাস ও মাইক্রোবাস মসজিদ মন্দির ক্যাফেটারিয়া জিমনেসিয়াম মেডিকেল সেন্টার খেলার মাঠ শহীদ পারভেজ মার্কেট ফার্স্ট ট্র্যাক ও এটিএম বুথ সাইবার ক্যাফে ওয়াইফাই একাধিক পুকুর শেরেবাংলা কৃষি বিশ্ববিদ্যালয়ে সামাজিক ও সাংস্কৃতিক সংগঠনসমূহ: সবুজের ফাঁকে টাওয়ার ক্যাম্পাসের প্রধান সড়ক টাওয়ারের অন্য দর্শন সরিষা ক্ষেত অক্সফোর্ড মোড় চাষের জন্য কর্ষিত জমি কৃষি অনুষদ প্রাঙ্গণ ছাত্রদের ব্যবহারিক কাজ ছড়িয়ে আছে নাগলিঙ্গম ফুলের পাপড়ি চিরসবুজ ক্যাম্পাস শেকৃবি কিষাণ টাওয়ারে অপরূপ সাঁঝের মায়া কিষাণ টাওয়ারে সাঁঝের মায়া সাঁঝের মায়ায় শেকৃবির সরিষা ক্ষেত কিষাণ টাওয়ারে সন্ধ্যাবেলা বাংলাদেশের বিশ্ববিদ্যালয়সমূহ সরকারি বিশ্ববিদ্যালয় "৫৫ পাবলিক বিশ্ববিদ্যালয় কে কত বাজেট পাচ্ছে"। thedailycampus.com। সংগ্রহের তারিখ ২০২৪-০৬-১৫।  "Dean Office, Faculty of Agriculture"। www.sau.edu.bd। সংগ্রহের তারিখ ৩ এপ্রিল ২০২১।  "Dean Office, Faculty of Agribusiness and Management"। www.sau.edu.bd। সংগ্রহের তারিখ ৩ এপ্রিল ২০২১।  "Dean Office, Faculty of Animal Science & Veterinary Medicine"। www.sau.edu.bd। সংগ্রহের তারিখ ৯ জুলাই ২০২১।  "Dean Office, Faculty of Fisheries, Aquaculture and Marine Science"। www.sau.edu.bd। সংগ্রহের তারিখ ৩ এপ্রিল ২০২১।  "Dean Office, Post Graduate Studies"। www.sau.edu.bd। সংগ্রহের তারিখ ৩ এপ্রিল ২০২১।  "Welcome to SAU"। ২৮ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।  "List of Vice-Chancellor"। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।  "শেকৃবির নতুন ভিসি কামাল উদ্দিন আহাম্মদ"। দৈনিক সমকাল। ১৪ আগস্ট ২০১৬। সংগ্রহের তারিখ ৩ এপ্রিল ২০২১।  "বিশ্ববিদ্যালয় পরিষদের সভাপতি ড. কামাল উদ্দিন আহাম্মদ"। বাংলা নিউজ ২৪ ডট কম। মে ১৬, ২০১৯। সংগ্রহের তারিখ ৩ এপ্রিল ২০২১।  "শেকৃবির নতুন উপাচার্য শহীদুর রশীদ ভুঁইয়া"। দৈনিক ইত্তেফাক। ১৭ নভেম্বর ২০২০। সংগ্রহের তারিখ ৩ এপ্রিল ২০২১।  "শেরেবাংলা কৃষি বিশ্ববিদ্যালয়ের উপাচার্য আব্দুল লতিফ"। বাংলানিউজটোয়েন্টিফোর.কম। ৫ সেপ্টেম্বর ২০২৪। সংগ্রহের তারিখ ৬ সেপ্টেম্বর ২০২৪।  যুগান্তর, ১৫ জুলাই ২০১৯ "Bangladesh Research and Education Network"। BdREN। ২০১২-০৬-১৪। ২০১৩-০৩-২১ তারিখে মূল থেকে আর্কাইভ করা। সংগ্রহের তারিখ ২০১৪-০১-১৩।  http://abnews24.com/old/newsdetails/13/27152 "Welcome to the Digital Archive on Agricultural Theses and Journal"। Daatj.saulibrary.edu.bd। ২০১৮-০৭-৩১। ২০১৮-০৭-২৭ তারিখে মূল থেকে আর্কাইভ করা। সংগ্রহের তারিখ ২০১৮-০৭-৩১।  "Faculty"। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।  "সংরক্ষণাগারভুক্ত অনুলিপি"। ৩০ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৪।  "দেশ-বিদেশে ২০টি পুরস্কার পেয়েছেন ড. সাইফুল"। জাগোনিউজ২৪.কম। ১৮ জুলাই ২০১৯। সংগ্রহের তারিখ ৩ এপ্রিল ২০২১।  "Sher e bangla hall"। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।  "siraj ud dola hall"। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।  Category: কৃষি বিশ্ববিদ্যালয়। "শেকৃবি প্রভোস্ট কাউন্সিল পুর্নগঠন"। CampusNews24BD। ৪ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২০১৪-০১-১৩।  "begum fazilatunnesa"। ১৫ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।  বিশ্ববিদ্যালয়ের প্রাতিষ্ঠানিক ওয়েবসাইট